recursal/SuperWikiNEXT-32B huggingface dataset:
**কেরামত রহমান নিয়াজি** (মৃত্যুঃ ২০২১) পাকিস্তান নৌবাহিনীর একজন অ্যাডমিরাল ছিলেন। তিনি ১৯৪৮ সালে রাজকীয় পাকিস্তান নৌবাহিনীতে যোগ দিয়েছিলেন। ১৯৭৯ সালের ২২শে মার্চ তিনি পাকিস্তান নৌবাহিনী প্রধান হন এবং অবসরে যান ১৯৮৩ সালের ২৩শে মার্চ। তিনি ২০২১ সালের ৪ মে তারিখে মারা যান।

তিনি বিশেষভাবে স্মরণীয় কারণ ভারত-পাকিস্তান যুদ্ধ ১৯৬৫ চলাকালে তিনি ডুবোজাহাজ পিএনএস গাজীতে কমান্ডার ছিলেন, এবং এই যুদ্ধের পর বীরত্ব স্বরূপ পদক পেয়েছিলেন। ১৯৭৯ সালে রাষ্ট্রপতি জেনারেল জিয়াউল হক কেরামতকে নৌপ্রধানের দায়িত্ব দেন।

নৌ জীবন
-------

১৯৪৮ সালে মিডশিপম্যান হিসেবে রাজকীয় পাকিস্তান নৌবাহিনীতে যাত্রা শুরু হয় কেরামতের। এরপর তিনি প্রশিক্ষণের জন্য ব্রিটেন যান এবং প্রশিক্ষণ শেষে সাব লেঃ হন। ১৯৬২ সালে তিনি লেঃ কমান্ডার হন।
১৯৬৩ সালে তিনি যুক্তরাষ্ট্র যান ডুবোজাহাজ বিষয়ক প্রশিক্ষণ নিতে, যুক্তরাষ্ট্রের ডুবোজাহাজ *ইউএসএস অ্যাংলার*-এ প্রশিক্ষণ নেন তিনি, দেশে ফিরে এসে তাকে কমান্ডার পদে পদোন্নতি দেওয়া হয় এবং পিএনএস গাজীর অধিনায়ক নিযুক্ত হন তিনি। '৬৭ সাল পর্যন্ত তিনি গাজী ডুবোজাহাজের অধিনায়কত্ব করেন, এবং এ বছর ক্যাপ্টেন হন এবং নৌ সদরে তাকে স্টাফ দায়িত্ব দেওয়া হয়।

ভারত–পাকিস্তান নৌযুদ্ধ ১৯৭১ চলাকালীন তিনি কমোডোর ছিলেন এবং পাকিস্তান নৌবাহিনীর সাবমেরিন কমান্ডের অধিনায়ক ছিলেন। এরপর রিয়ার অ্যাডমিরাল পদবীতে '৭২ সালে তিনি কমান্ডার, পাকিস্তান ফ্লিট-এর দায়িত্ব পান। তিনি এ পদে ১৯৭৪ পর্যন্ত ছিলেন।

১৯৭৯ সালে নৌবাহিনী প্রধান হওয়ার আগ পর্যন্ত তিনি নৌ সদরে সহকারী নৌ প্রধানের দায়িত্ব পালন করছিলেন।

তথ্যসূত্র
---------

1. ↑  "Admiral (r) Karamat Rahman Niazi, who commanded Pakistan's only submarine Ghazi during 1965 war, is no more!"। *en.dailypakistan.com.pk*। ৪ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভারতীয় নৌবাহিনীর প্রধান নৌবাহিনীর ডি. কে. জোশীর অফিসিয়াল প্রতিকৃতি
অ্যাডমিরাল **দেবেন্দ্র কুমার যোশী** পিভিএসএম, এভিএসএম, ওয়াইএসএম, এনএম, ভিএসএম (জন্ম: ০৪ জুলাই ১৯৫৪) হলেন আন্দামান ও নিকোবর দ্বীপপুঞ্জের লেফটেন্যান্ট গভর্নর এবং দ্বীপ উন্নয়ন সংস্থার (আইডিএ) ভাইস চেয়ারম্যান। তিনি ভারতীয় নৌবাহিনীর ২১তম নৌবাহিনী প্রধান, তিনি ৩১ আগস্ট ২০১২ তারিখ থেকে ২৬ ফেব্রুয়ারি ২০১৪ সাল পর্যন্ত এই পদে দায়িত্বরত ছিলেন। তিনি নেভাল ওয়ার কলেজ (ইউএসএ), কলেজ অফ নেভাল ওয়ারফেয়ার (মুম্বাই) এবং ন্যাশনাল ডিফেন্স কলেজ (নয়া দিল্লি) এর প্রাক্তন ছাত্র। এছাড়াও তিনি ডিফেন্স সার্ভিসেস স্টাফ কলেজে (ওয়েলিংটন) সিনিয়র ইন্সট্রাক্টর ছিলেন।

অ্যাডমিরাল জোশি বিভিন্ন কমান্ড, স্টাফ এবং নির্দেশমূলক নিয়োগে কাজ করেছেন। সমুদ্রে তার কমান্ডের মধ্যে রয়েছে নির্দেশিত ক্ষেপণাস্ত্র কর্ভেট আইএনএস কুথার, নির্দেশিত ক্ষেপণাস্ত্র ধ্বংসকারী আইএনএস রণবীর এবং বিমানবাহী বাহক আইএনএস বিরাট, এই সময়ে তিনি যথাক্রমে নৌসেনা পদক, বিশেষসেবা পদক এবং যুদ্ধসেবা পদক লাভ করেন। অ্যাডমিরাল যোশি ১৯৯৬ থেকে ১৯৯৯ সাল পর্যন্ত সিঙ্গাপুরে ভারতীয় হাইকমিশনে প্রতিরক্ষা উপদেষ্টা ছিলেন, ফিলিপাইনে সমসাময়িক স্বীকৃতি সহ। পতাকা পদে উন্নীত হওয়ার পরে, অ্যাডমিরাল যোশি ইস্টার্ন ফ্লিটের নেতৃত্ব দেন যেখানে তিনি অতিবিশিষ্টসেবা পদক (AVSM) লাভ করেন। 

তিনি সমস্ত নোডাল শাখার প্রধান হিসাবে সমন্বিত সদর দপ্তরেও কাজ করেছেন। তিনি কর্মী শাখায় সহকারী প্রধান (মানবসম্পদ উন্নয়ন), এবং যুদ্ধজাহাজ উৎপাদন ও অধিগ্রহণ সহ এয়ারক্রাফ্ট ক্যারিয়ার প্রোগ্রাম (ACACP) এর সহকারী নিয়ন্ত্রক হিসাবে এবং তারপরে অপারেশন শাখায় উভয় সহকারী নৌবাহিনী প্রধান হিসাবে দায়িত্ব পালন করেন। তথ্য যুদ্ধ ও অপারেশন) এবং নৌবাহিনীর উপপ্রধান হিসেবে।

অ্যাডমিরাল জোশী সিএনএস হিসাবে তার মেয়াদের অর্ধেকেরও কম সময় পূর্ণ করে ২৬ ফেব্রুয়ারি ২০১৪ সালে স্বেচ্ছায় অবসর গ্রহণ করেন। ৮ অক্টোবর ২০১৭-এ, তিনি আন্দামান ও নিকোবর দ্বীপপুঞ্জের লেফটেন্যান্ট গভর্নর হিসেবে নিয়োগ গ্রহণ করেন। তাকে দ্বীপ উন্নয়ন সংস্থার ভাইস চেয়ারম্যান হিসেবেও মনোনীত করা হয়েছে, যার জন্য ২০১৭ সালে আদেশ জারি করা হয়েছিল

তথ্যসূত্র
---------

1. ↑  "New governors appointed: All you need to know"। *The Times of India*। ২০১৭-০৯-৩০। আইএসএসএন 0971-8257। সংগ্রহের তারিখ ২০২৩-০৭-১০।
2. ↑  "Who is Devendra Kumar Joshi?"। *The Indian Express* (ইংরেজি ভাষায়)। ২০১৭-০৯-৩০। সংগ্রহের তারিখ ২০২৩-০৭-১০।
3. ↑  "Indian Navy chief Admiral DK Joshi resigns over warship accidents"। *The Times of India*। ২০১৪-০২-২৬। আইএসএসএন 0971-8257। সংগ্রহের তারিখ ২০২৩-০৭-১০।
ভিসা কার্ড।
**ভিসা** একটি অনুমতি পত্র যা একটি দেশ কোন বিদেশী নাগরিককে ঐ দেশে প্রবেশ ও অবস্থানের জন্য দিয়ে থাকে। ভিসা ছাড়া ভিন দেশে প্রবেশ ও অবস্থান অবৈধ অভিবাসন হিসাবে পরিগণিত। সাধারণত: পাসপোট বা ট্রাভেল পারমিটের কোন একটি পাতায় লিখে, সীল দিয়ে বা স্টিকার লাগিয়ে ভিসা প্রদান করা হয়। দেশের বিদেশস্থ দূতাবাসগুলি ভিসা দিয়ে থাকে। সাধারণত: ভিসা প্রদানের জন্য দূতাবাসে কনস্যুলার শাখা থাকে।

দ্বি-পাক্ষিক চুক্তির ভিত্তিতে "ভিসা ওয়েভার‍" নীতি থাকতে পারে যে ক্ষেত্রে দুটি দেশ পরস্পরের জন্য ভিসা প্রথা স্থগিত রাখতে পারে। যেমন মার্কিন যুক্তরাষ্ট্র এবং ব্রিটেনের মধ্যে ভিসা ওয়েভার চুক্তি থাকায় এই দুই দেশের নাগরিক ভিসা ব্যতিরেকেই এক দেশ থেকে অন্য দেশে ভ্রমণ করতে পারে। আবার বিশেষ কোন চুক্তির আওতায় একগুচ্ছ দেশ নিজেদের মধ্যে ভিসা প্রথা অবলোপন করতে পারে। যেমন শেনঝেন চুক্তির আওতায় ইউরোপীয় ইউনিয়ন ভুক্ত ২২টি দেশের নাগরিক ভিসা ব্যতিরেকে এক দেশ থেকে অন্য দেশে চলাচল করতে পারে। এই ২২টি দেশ "শেনঝেন‍ এলাকা" নামে পরিচিত। "শেনঝেন‍ এলাকার" বাইরে অবস্থিত কোন দেশের নাগরিক "শেনঝেন ভিসা" নিয়ে ঐ ২২টি দেশের যে কোনটিতে প্রবেশ করতে পারবে এবং একবার প্রবেশের পর শেনঝেন এলাকার অপরাপর দেশসমূহেও ভ্রমণ করতে পারবেন। উল্লেখযোগ্য যে, ২০০৮ খ্রিষ্টাব্দ থেকে শেনঝেন ভিসা নিয়ে সুইজারল্যান্ডে প্রবেশের চুক্তি কার্যকর হয়েছে। একইভাবে সুইজারল্যান্ডের ভিসা নিয়ে শেনঝেন এলাকাভুক্ত কোন দেশে প্রবেশ করা যায়। ভারত, নেপাল এই দুই দেশের পরস্পর চুক্তি থাকায় ভিসা ছাড়াই এই দেশের নাগরিকেরা এই দুইটি দেশে মুক্তভাবে প্রবেশ ও থাকার সুবিধা পেয়েছে। কিন্তু অন্য দেশ থেকে এই দুইটি দেশে প্রবেশ করার জন্য ভিসার প্রয়োজন।

ভিসার মেয়াদ
------------

ভিসা একটি নির্দিষ্ট মেয়াদের জন্য দেয়া হয়। প্রথমত: ভিসা প্রদানের পর সর্বশেষ কোন তারিখের মধ্যে ঐ দেশে প্রবেশ করা যাবে তা ভিসায় উল্লিখিত থাকে অপর দিকে বৈধ পদ্ধতিতে ভিসা নিয়ে প্রবেশের পর কত দিন পর্যন্ত বিদেশে অবস্থান করা যাবে তার মেয়াদও ভিসায় উল্লিখিত থাকে। এছাড়া একটি ভিসা একবার প্রবেশ, দুই বার প্রবেশ বা বহুবার প্রবেশের জন্যও দেয়া হতে পারে।
**দ্বিমেরু উপপাদ্য** (ইংরেজি: Bipolar theorem) গণিতশাস্ত্রের উত্তল বিশ্লেষণ উপক্ষেত্রে ব্যবহৃত একটি উপপাদ্য যেটি একটি শঙ্কু তার দ্বিমেরুর সমান হবার জন্য আবশ্যক ও যথেষ্ট শর্তসমূহ প্রদান করে। এটিকে ফেনশেল-মোরো উপপাদ্যের একটি বিশেষ রূপ বলা যেতে পারে।:৭৬–৭৭

বিশেষ নির্বচন
-------------

যদি C কোন অশূন্য সেট  {\displaystyle C\subset X} ,যেখানে {\displaystyle X} লিনিয়ার স্পেস, তবে দ্বিমেরু শঙ্কু  {\displaystyle C^{oo}=(C^{o})^{o}} হবে

{\displaystyle C^{oo}=\operatorname {cl} (\operatorname {co} \{\lambda c:\lambda \geq 0,c\in C\})}
যেখানে {\displaystyle \operatorname {co} } হলো উত্তল বহিরাবরণ । :৫৪

### বিশেষ ক্ষেত্র

{\displaystyle C\subset X} সেটটি অশূন্য বদ্ধ উত্তল শঙ্কু হবে যদি ও কেবল যদি {\displaystyle C^{++}=C^{oo}=C}  {\displaystyle C^{++}=(C^{+})^{+}}, যেখানে {\displaystyle (\cdot )^{+}} দ্বারা ধনাত্বক দ্বি-শঙ্কু বোঝায় । 

অথবা C যদি অশূন্য উত্তল শঙ্কু হয়, তবে দ্বিমেরু শঙ্কু হবে

{\displaystyle C^{oo}=\operatorname {cl} C.}

ফেনশেল-মোরো উপপাদ্যের সাথে সম্পর্ক
----------------------------------

যদি {\displaystyle f(x)=\delta (x|C)={\begin{cases}0&{\text{if }}x\in C\\+\infty &{\text{else}}\end{cases}}}  {\displaystyle C}{\displaystyle f^{\*}(x^{\*})=\delta (x^{\*}|C^{o})=\delta ^{\*}(x^{\*}|C)=\sup \_{x\in C}\langle x^{\*},x\rangle } support function  এবং  {\displaystyle f^{\*\*}(x)=\delta (x|C^{oo})} {\displaystyle C=C^{oo}} হবে যদি ও কেবল যদি {\displaystyle f=f^{\*\*}}:৫৪

তথ্যসূত্র
---------

1. 1 2 3  Borwein, Jonathan; Lewis, Adrian (২০০৬)। *Convex Analysis and Nonlinear Optimization: Theory and Examples* (2 সংস্করণ)। Springer। আইএসবিএন 9780387295701।
2. 1 2  Boyd, Stephen P.; Vandenberghe, Lieven (২০০৪)। *Convex Optimization* (pdf)। Cambridge University Press। পৃষ্ঠা 51–53। আইএসবিএন 9780521833783। সংগ্রহের তারিখ অক্টোবর ১৫, ২০১১।
3. ↑  Rockafellar, R. Tyrrell (১৯৯৭) [1970]। *Convex Analysis*। Princeton, NJ: Princeton University Press। পৃষ্ঠা 121–125। আইএসবিএন 9780691015866।
সখী মাজার হল আফগানিস্তানের বালখ প্রদেশের একটি ঐতিহাসিক মাজার। এটি একটি সুফি দরবেশ, সখী মুহাম্মদ শাহের সমাধি। মাজারটি বালখ শহরের কেন্দ্রস্থলে অবস্থিত এবং এটি একটি জনপ্রিয় তীর্থস্থান। আফগানিস্তান এবং বিশ্বের অন্যান্য দেশ থেকে লোকেরা সখী মুহাম্মদ শাহের সমাধিতে দর্শন করতে আসে।

ইতিহাস
------

সখী মুহাম্মদ শাহ ১৭শ শতাব্দীর একজন সুফি দরবেশ ছিলেন। তিনি বালখ শহরে জন্মগ্রহণ করেন এবং তিনি একজন বিখ্যাত জ্ঞানী এবং ধর্মীয় নেতা ছিলেন। তিনি তার জ্ঞান ও ধার্মিকতার জন্য পরিচিত ছিলেন এবং তিনি অনেক লোককে অনুপ্রাণিত করেছিলেন। সখী মুহাম্মদ শাহের মৃত্যুর পর, তাকে বালখ শহরে সমাহিত করা হয়। তার সমাধি একটি মাজারে পরিণত হয় যা আফগানিস্তানের সবচেয়ে বিখ্যাত সুফি মাজারের মধ্যে একটি।

মাজারটি ১৭শ শতাব্দীতে নির্মিত হয়েছিল। এটি একটি সুন্দর কারুকার্যময় ভবন। এটি একটি বৃত্তাকার আকৃতির এবং এটিতে একটি মিনার রয়েছে। মাজারের দেয়ালে সুন্দর কারুকার্য রয়েছে।

স্থাপত্য
--------

মাজারটি একটি সুন্দর কারুকার্যময় ভবন। এটি একটি বৃত্তাকার আকৃতির এবং এটিতে একটি মিনার রয়েছে। মাজারের দেয়ালে সুন্দর কারুকার্য রয়েছে।

মাজারের মিনারটি ১৮শ শতাব্দীতে নির্মিত হয়েছিল। এটি একটি উঁচু মিনার যা বালখ শহরের অনেক দূর থেকে দেখা যায়।

মাজারের দেয়ালে সুন্দর কারুকার্য রয়েছে। এই কারুকার্যগুলি সুফি ধর্মের প্রতীক।

তীর্থযাত্রা
-----------

মাজারটি একটি জনপ্রিয় তীর্থস্থান। আফগানিস্তান এবং বিশ্বের অন্যান্য দেশ থেকে লোকেরা সখী মুহাম্মদ শাহের সমাধি দর্শন করতে আসেন। তীর্থযাত্রীরা মাজারে এসে সখী মুহাম্মদ শাহের আশীর্বাদের জন্য প্রার্থনা করেন।

সংস্কৃতি
--------

সখী মাজার আফগান সংস্কৃতিতে একটি গুরুত্বপূর্ণ স্থান দখল করে আছে। এটি একটি জনপ্রিয় তীর্থস্থান এবং এটি আফগানদের জন্য একটি গুরুত্বপূর্ণ ধর্মীয় ও সাংস্কৃতিক স্থান।

মাজারটি আফগানিস্তানের ইতিহাস ও সংস্কৃতির একটি গুরুত্বপূর্ণ অংশ। এটি আফগানদের জন্য একটি গুরুত্বপূর্ণ ঐতিহ্যবাহী স্থান।

| * দে
* স
আফগানিস্তানের মসজিদ |
| --- |
| আফগানিস্তানের পতাকা | 
* আবদুল রহমান মসজিদ
* ঈদ গাহ্ মসজিদ
* কির্কা শরীফ
* খোস্ত মসজিদ
* নবীর চুল মসজিদ
* নীল মসজিদ
* পুলে খিশ্তি মসজিদ
* লস্করগড় মসজিদ
* শাহ দো শামশিরা মসজিদ
* সখী মাজার
* সবুজ মসজিদ, বলখ
* হাজী পিয়াদা মসজিদ
* হেরাত জামে মসজিদ

 |  |
| 
* আফগানিস্তানের মসজিদ
* আফগানিস্তানে ইসলাম
* দেশ অনুযায়ী মসজিদ

 |
ওয়ার্ল্ড ইকোনমিক ফোরাম ২০০৭ এ আইরিন খান
**আইরিন জুবাইদা খান** (জন্ম ২৪শে ডিসেম্বর, ১৯৫৬, ঢাকা, পূর্ব পাকিস্তান (বর্তমান বাংলাদেশ)) অ্যামনেস্টি ইন্টারন্যাশনাল মানবাধিকার সংস্থার ৭ম মহাসচিব। ২০১০ সনের ১৫ই মে তিনি ঢাকার ইংরেজি দৈনিক দি ডেইলি স্টারে পরামর্শদাতা সম্পাদক হিসেবে যোগদান করেন।

প্রাথমিক জীবন
-------------

আইরিন খান পূর্ব পাকিস্তানের একটি বিত্তবান পরিবারে বেড়ে ওঠেন। তিনি পড়াশোনার জন্য ইংল্যান্ডে যান এবং সেখানে ভিক্টোরিয়া ইউনিভার্সিটি অভ ম্যানচেস্টার-এ পড়ালেখা করেন। সেখান থেকে তিনি হার্ভার্ড ল' স্কুল-এ পড়তে মার্কিন যুক্তরাষ্ট্রে গমন করেন। সেখানে তিনি আন্তর্জাতিক আইন এবং মানবাধিকার নিয়ে গবেষণা করেন এবং ১৯৭৮ সালে স্নাতক হন।

মানবাধিকার বিষয়ক কর্মজীবন
--------------------------

আইরিন ১৯৭৭ সালে কনসার্ন ইউনিভার্সাল নামের একটি সংস্থা প্রতিষ্ঠায় সাহায্য করেন। সংস্থাটি চিলড্রেন ইন ক্রসফায়ার নামের আরেকটি রিলিফ সংস্থার সাথে অংশীদারীতে কাজ করত। ১৯৭৯ সালে তিনি ইন্টারন্যাশনাল কমিশন অভ জুরিস্টস-এর অধীনে একজন মানবাধিকার কর্মী হিসেবে ক্যারিয়ার শুরু করেন।

১৯৮০ সালে আইরিন জাতিসংঘে কাজ করতে যান। তিনি জাতিসংঘের শরণার্থীদের হাই কমিশনার প্রকল্পে ২০ বছর চাকুরি করেন। ১৯৯৫ সালে তিনি সংস্থাটির ভারতীয় চিফ অভ মিশন নিযুক্ত হন।

কসভো সংকটের সময়ে আইরিন ম্যাসিডোনিয়াতে ইউএনএইচসিআর-এর কার্যক্রমে নেতৃত্ব দেন।

অ্যামনেস্টি ইন্টারন্যাশনাল কর্মজীবন
-----------------------------------

২০০১ সনে আইরিন খান মহাসচিব পদে অ্যামনেস্টি ইন্টারন্যাশনালে যোগ দেন। তিনি প্রথম মহিলা, প্রথম বাংলাদেশী, প্রথম এশীয় এবং প্রথম মুসলিম হিসেবে এই মর্যাদা লাভ করেন। মহাসচিব হিসেবে প্রথম বছরে তিনি সংকটপুর্ণ পরিস্থিতে অ্যামনেস্টি যেভাবে সাড়া দেয় তা সংস্কার করেন এবং নারীদের প্রতি দাঙ্গার বিরুদ্ধে বৈশ্বিক অভিযানের সুচনা করেন।

পুরস্কার
--------

খান একটি ফোর্ড ফাউন্ডেশন ফেলোশিপ, পিলকিংটন ওম্যান অভ দি ইয়ার পুরস্কার (২০০২) এবং সিডনি শান্তি পুরস্কার (২০০৬) লাভ করেছেন। ২০০৭ সালে গেন্ট বিশ্ববিদ্যালয় তাকে একটি প্রাতিষ্ঠানিক সম্মানসূচক ডক্টরেট ডিগ্রী প্রদান করে। ম্যানচেস্টার বিশ্ববিদ্যালয়ের নতুন চ্যান্সেলর নির্বাচনের জন্য যে দুজন ব্যক্তি মনোনিত হন, তার মধ্যে তিনি একজন। তিনি ২০০৯ সনের জুলাইএ স্যালফোর্ড বিশ্ববিদ্যালয়ের উপাচার্য নিযুক্ত হন।

তথ্যসূত্র
---------

1. 1 2  Irene Khan - Biography  ওয়েব্যাক মেশিনে আর্কাইভকৃত ২৬ জুলাই ২০১১ তারিখে Amnesty International
2. ↑  Irene Khan - Daily Star The Daily Star
3. ↑  "Irene Zubaida Khan"। ১ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০০৮।
4. ↑  "Irene Zubaida Khan"। ১ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০০৮।

বহিঃসংযোগ
---------

* Amnesty International - Listen to Women: Irene Khan
* Harvard Law School - Practitioners of Conscience: Irene Khan

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* অস্ট্রেলিয়া
* কোরিয়া
* নেদারল্যান্ডস

 |
| অন্যান্য | 
* মিউজিকব্রেইন্‌জ শিল্পী
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
বুধের উদ্দেশ্যে নাসা কর্তৃক প্রেরিত দ্বিতীয় অভিযান ছিল **মেসেঞ্জার** (**ME S S EN GE R** - **ME**rcury **S**urface, **S**pace **EN**vironment, **GE**ochemistry, and **R**anging) যা ২০০৪ সালের আগস্ট ৩ তারিখে প্রেরিত হয়। ।একটি বোয়িং ডেল্টা ২ রকেটের মাধ্যমে যুক্তরাষ্ট্রের কেপ ক্যানাভেরাল মহাশূন্য স্টেশন থেকে এটি প্রেরণ করা হয়েছিল। এই সন্ধানী যানটি বেশ কয়েকবার বুধের সন্নিকটে যেতে সমর্থ হবে বলে মনে করা হচ্ছে। একে এমনভাবে তৈরি করা হয়েছে যাতে তা সুনির্দিষ্ট প্রাসে চলার মাধ্যমে বুধের চারদিকে নিজস্ব একটি কক্ষপথ তৈরীতে সমর্থ হয়। ২০০৫ সালের আগস্ট মাসে এটি পৃথিবীর কাছ দিয়ে উড়ে যায় এবং ২০০৭ সালের অক্টোবর ও জুন মাসে শুক্র গ্রহের কাছ দিয়ে উড়ে যায়। এই যানটি বুধের নিকট দিয়ে তিন তিনবার উড়ে যাবে বলে শিডিউল করা হয়েছে। এই উড়ে যাওয়ার সময়গুলো হবে জানুয়ারি ২০০৮, অক্টোবর ২০০৮ এবং সেপ্টেম্বর ২০০৯। এর পর তা ২০১১ সালের মার্চ মাসে বুধ গ্রহের চারপাশে কক্ষপথে প্রবেশ করবে।

মেসেঞ্জারকে পাঠানো হয়েছে মূলত বুধের ছয়টি মৌলিক বিষয়ে অনুসন্ধান করার জন্য। এগুলো হচ্ছে: বুধের উচ্চ ঘনত্ব, এর ভূতাত্ত্বিক ইতিহাস, এর চৌম্বক ক্ষেত্রের প্রকৃতি, এর কেন্দ্রের গঠন, এর মেরু অঞ্চলসমূহে আসলেই বরফ রয়েছে কিনা, এবং এর পাতলা বায়ুমণ্ডল কোথা থেকে উৎপত্তি লাভ করেছে। এই বিষয়গুলোকে সামনে রেখে সন্ধানী যানটিতে মেরিনার ১০-এর চেয়ে আরও শক্তিশালী ইমেজিং যন্ত্রপাতি সন্নিবেশিত করা হয়েছে যাতে বুধের আরও কাছ থেকে অপেক্ষাকৃত অধিক রিজল্যুশনবিশিষ্ট ছবি তোলা যায়। এছাড়া এতে রয়েছে যুতসই বর্ণালীবীক্ষণ যন্ত্র যার সাহায্যে বুধের ভূত্বকে মৌলসমূহের প্রাচুর্য নির্ণয় করা সম্ভব, রয়েছে ম্যাগনেটোমিটার এবং আয়নিত কণিকাসমূহের গতিবেগ নির্ণয়ের যন্ত্রাবলী। সন্ধানী যানটি যখন বুধকে কেন্দ্র করে তার কক্ষপথ বরাবর আবর্তন করবে তখন এর গতিবেগের সূক্ষ্ণতম পরিবর্তন পরিমাপের জন্য এই গতিমাপক যন্ত্রগুলো দেয়া হয়েছে। এই পরিবর্তন পরিমাপের মাধ্যমে বুধের অভ্যন্তরীন গঠন সম্বন্ধে বিস্তারিত জানা যাবে বলে ধারণা করা হচ্ছে।

সাফল্য
------

২০০৮ সালের ১৪ই জানুয়ারি পূর্বাঞ্চলীয় মান সময় ২:০৪ ঘটিকায় এই নভোযান বুধ গ্রহের খুব কাছ দিয়ে উড়ে যায়। তিনবার কাছ দিয়ে উড়ে যাওয়ার মধ্যে এটিই ছিল নিকটতম। এ সময় মেসেঞ্জার বুধ গ্রহের মাত্র ২০০ কিলোমিটার উপর দিয়ে উড়ে যায়। নভোযানের সাথে এখনও নাসার যোগাযোগ অব্যাহত আছে এবং এই ন্যূনতম দূরত্বে উড়ে যাওয়ার ঘটনার মিনিটখানেক পরেই নাসার বিজ্ঞানীরা বুধ গ্রহ সম্বন্ধে প্রথম বৈজ্ঞানিক তথ্য পেতে শুরু করেন।

তথ্যসূত্র
---------

1. ↑  "Johns Hopkins University's MESSENGER mission web pages"। সংগ্রহের তারিখ 27 April।  অজানা প্যারামিটার `|accessyear=` উপেক্ষা করা হয়েছে (`|access-date=` ব্যবহারের পরামর্শ দেয়া হচ্ছে) (সাহায্য); এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑

বহিঃসংযোগ
---------

* MESSENGER Web Site - official site.
* MESSENGER Mission Page  ওয়েব্যাক মেশিনে আর্কাইভকৃত ১৩ ডিসেম্বর ২০২০ তারিখে - official information regarding the mission on the nasa.gov website.
* MESSENGER Mission Profile by NASA's Solar System Exploration
* Video from MESSENGER as it departs Earth.
* Mercury Flyby 1 Visualization Tool - see simulated views of the instrument observations planned during the flyby.
* NSSDC Master Catalog entry.
ইংল্যান্ডের স্যালিসবেরি ক্যাথেড্রালের গির্জাশিখর; ১২৩ মিটার উচ্চতাবিশিষ্ট শিখরটি যুক্তরাজ্যের সর্বোচ্চ।
স্থাপত্যে **শিখর** বা **গির্জাশিখর** বলতে কোন সুউচ্চ অট্টালিকা বা বুরূজের (ঐতিহাসিকভাবে সাধারণত গির্জা বুরূজের) উপরে অবস্থিত পিরামিড আকৃতির বা মোচাকৃতির চূড়াকে বোঝায় যা ক্রমাগত সরু হয়ে একটি সূচ্যগ্রবিন্দুতে সমাপ্ত হয়। ইউরোপ মহাদেশে মধ্যযুগে, ১২শ শতকের দিকে, গির্জার বুরূজের উপরে আলাদা করে একটি সরল চতুর্পার্শ্ববিশিষ্ট পিরামিড আকৃতির চূড়া বা শিখর প্রথম ব্যবহার হতে শুরু করে। এরপর গোথিক স্থাপত্যশৈলীর পরিপক্ব পর্বে এসে গির্জাশিখরগুলি সরু, লম্বা ও সুদৃশ্য রূপ ধারণ করে এবং গির্জার বুরূজের সাথে এগুলির দৃশ্যমান সংযোগগুলিকে ধারাবাহিকতা প্রদান করা হয়। গির্জাশিখর কেবল ভবনের স্থাপত্যের চাক্ষুষ পরিসমাপ্তি নয়, বরং মধ্যযুগের ধর্মপ্রাণ মানুষের স্বর্গাভিমুখী আশা-আকাঙ্খারও প্রতীক ছিল।

দক্ষিণ ইউরোপের ধর্মীয় স্থাপনাগুলিতে শিখর তেমন জনপ্রিয়তা না পেলেও ইংল্যান্ড, ফ্রান্স ও জার্মানিতে এগুলির স্থাপত্যশৈলীর বিবর্তন অব্যাহত থাকে। প্রথমদিকে এগুলি কাঠে তৈরি হত, পরে জার্মানিতে গোথিক স্থাপত্যশৈলী পর্বের সময় পাথর দিয়ে এগুলি নির্মাণ করা শুরু হয়। উত্তর আমেরিকার ঔপনিবেশিক গির্জাগুলিতেও সরল শিখর যোগ করার প্রচলন ছিল।

গির্জাশিখরের উদ্দেশ্য বিবিধ। প্রথমত, ধর্মীয় দৃষ্টিকোণ থেকে এটি স্বর্গের অভিলাষকে প্রতীকায়িত করে। আবার উল্লম্ব বল্লমের দেখায় বলে গির্জাশিখর খ্রিস্টধর্মের রাজনৈতিক শক্তিরও এক ধরনের প্রতীক। তৃতীয়ত, গির্জাশিখর সংশ্লিষ্ট গির্জার সম্পদ ও প্রতিপত্তির পরিচায়ক। গির্জার বাইরে অন্যান্য ভবনে শিখরের প্রয়োগ ভবনের মালিক বা নির্মাতার মর্যাদার প্রতীক।

অস্ট্রিয়ার রাজধানী শহর ভিয়েনা "শতশিখরের শহর" নামে পরিচিত।

তথ্যসূত্র
---------

1. ↑  Robert Odell Bork, *Great Spires: Skyscrapers of the New Jerusalem*, ২০০৩, গ্রন্থটিতে গির্জাশিখরের এই জটিল ধর্মীয় ও রাজনৈতিক তাৎপর্য আলোচিত হয়েছে।
**মঞ্জুল কৃষ্ণ ঠাকুর**  (জন্ম ১৯৫২/৫৩) একজন ভারতীয় বাঙালি মতুয়া রাজনৈতিক নেতা। তিনি পশ্চিমবঙ্গ সরকারের ছোট, কুটির ও মাঝারি শিল্প এবং বস্ত্র দপ্তরের এবং উদ্বাস্তু পুনর্বাসন দপ্তরের স্বাধীন দায়িত্বপ্রাপ্ত মন্ত্রী হিসাবে দায়িত্ব পালন করেছেন।

২০১১ সালের পশ্চিমবঙ্গ বিধানসভা নির্বাচন থেকে মঞ্জুল কৃষ্ণ ঠাকুর গাইঘাটা বিধানসভা কেন্দ্র থেকে বিধানসভার সদস্য নির্বাচিত হন। ২০১৬ পর্যন্ত তিনি ওই কেন্দ্রের বিধায়ক ছিলেন।

তিনি ঠাকুরনগরের মতুয়াবাড়ির দ্বিতীয় পুত্র। বনগাঁ লোকসভা কেন্দ্রের প্রাক্তন সংসদ কপিল কৃষ্ণ ঠাকুর তার বড়ো দাদা।

তার এক পুত্র শান্তনু ঠাকুর ২০১৯ সালের লোকসভা নির্বাচনে বনগাঁ লোকসভা কেন্দ্র থেকে বিজেপি প্রার্থী হিসাবে নির্বাচনে লড়েন এবং সাংসদ এবং পরবর্তীতে কেন্দ্রীয় সরকারের প্রতিমন্ত্রী হিন। 

তার আরেক পুত্র  **সুব্রত ঠাকুর**  ২০১৫ সালের বনগাঁ লোকসভার উপনির্বাচনে বিজেপি প্রার্থী হিসাবে নির্বাচনে প্রতিদ্বন্দ্বিতা করে তৃতীয় স্থানে শেষ করেন। পরবর্তীতে সুব্রত ঠাকুর ২০২১ সালের পশ্চিমবঙ্গ বিধানসভা নির্বাচনে গাইঘাটা বিধানসভা কেন্দ্র কেন্দ্র থেকে আবারও বিজেপি প্রার্থী হিসাবে নির্বাচনে প্রতিদ্বন্দ্বিতা করেন এবং ওই কেন্দ্রের বিধায়ক নির্বাচিত হন।

তথ্যসূত্র
---------

1. ↑  "Ministers in Mamata's Cabinet"। Government of West Bengal। ২১ মে ২০১১। ৫ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২২ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Matua MP from Bongaon passes away in Kolkata hospital"। The Times of India, 14 October 2014। সংগ্রহের তারিখ ১৪ অক্টোবর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Former TMC minister Manjul Krishna Thakur wants to rejoin TMC, dumps BJP"। ২৪ এপ্রিল ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রিচার্ড ওকিয়া** (জন্ম: ২৬ জুন ১৯৮৩ উগান্ডায় ) একজন উগান্ডার ক্রিকেটার । ডানহাতি ব্যাটসম্যান এবং ফাস্ট-মিডিয়াম বোলার, তিনি ২০০১ সাল থেকে উগান্ডার জাতীয় ক্রিকেট দলের  হয়ে খেলেন। তার খেলোয়াড়ি জীবনে দুটি প্রথম-শ্রেণীর ম্যাচ  এবং আটটি এ তালিকার ম্যাচ অন্তর্ভুক্ত রয়েছে।

খেলোয়াড়ি জীবন
---------------

২০০১ সালে আইসিসি আফ্রিকা অনূর্ধ্ব -১৯ চ্যাম্পিয়নশিপে ওকিয়া প্রথমে উগান্ডার জাতীয় অনূর্ধ্ব -১৯ ক্রিকেট দলের প্রতিনিধিত্ব করে, চারটি ম্যাচ খেলে। ২০০১ সালের আইসিসি ট্রফির সময় আয়ারল্যান্ডের বিপক্ষে একটি প্রস্তুতি ম্যাচে পাঁচ মাস পর জাতীয় দলে আত্মমপ্রকাশ করেন।তার একমাত্র প্রথম শ্রেণির ম্যাচগুলি ছিল সংযুক্ত আরব আমিরাতের ২০০৪ সালের আইসিসি ইন্টারকন্টিনেন্টাল কাপ চলাকালীন নামিবিয়া এবং কেনিয়ার বিপক্ষে।  ২০০৪ আইসিসি সিক্স নেশনস ওয়ার্ল্ড কাপ বাছাইপর্বে তিনি উগান্ডার প্রতিনিধিত্ব করেছিলেন, যেখানে তারা দ্বিতীয় স্থান অর্জন করেছিল। ২০০০ আইসিসি ওয়ার্ল্ড ক্রিকেট লিগ ডিভিশন থ্রি- তেও তিনি খেলেছিলেন। উগান্ডা প্রথম স্থান অর্জন করে এবং ২০০৭ আইসিসি ওয়ার্ল্ড ক্রিকেট লীগ বিভাগ বিভাগের জন্য যোগ্যতা অর্জন করে, যেখানে টুর্নামেন্টে চারটি ম্যাচ খেলে ওকিয়া তার তালিকার তালিকাভুক্ত হয়।  ২০১৪ ক্রিকেট বিশ্বকাপ বাছাইপর্বে নির্বাচিত চূড়ান্ত ১৬-সদস্যের দলে তিনি ছিলেন, যেখানে উগান্ডা দশম স্থানে রয়েছে।

২০১৩ আইসিসি ওয়ার্ল্ড টি-টোয়েন্টি বাছাইপর্বে নির্বাচিত হয়ে তার টি-টোয়েন্টি ক্যারিয়ার শুরু হয়েছিল।  তিনি তার দেশের হয়ে ১৩ তম স্থান অর্জনে সাতটি ম্যাচ খেলেছিলেন, এবং ১৮ নভেম্বর জায়েদ স্পোর্টস সিটি স্টেডিয়ামে ইতালির বিপক্ষে উগান্ডার এক উইকেটে জয়ের ম্যাচ সেরা হয়েছেন। তিনি উগান্ডাকে অপরাজিত ৩৩ বলে ৩০ রান করে জয় এনে দিয়েছিল। 

স্থানীয়ভাবে, তিনি ২০১২ থেকে ২০১৩ সালের মধ্যে পূর্ব আফ্রিকা প্রিমিয়ার লিগ এবং ইস্ট আফ্রিকা কাপে নীল নাইটের হয়ে খেলেছেন

তথ্যসূত্র
---------

1. ↑  Cricket Archive profile
2. ↑  Teams played for by Rchard Okia at CricketArchive
3. 1 2  First-class matches played by Richard Okia at Cricket Archive
4. 1 2  List A matches played by Richard Okia at Cricket Archive
5. ↑  Muneza, Stephen (জানুয়ারি ২, ২০১৪)। "Team Uganda Off To New Zealand CWCQ"। *Red Pepper*। সংগ্রহের তারিখ নভেম্বর ২, ২০১৫।
6. ↑  "All 16 squads for ICC WT20 Qualifier UAE 2013 confirmed" (সংবাদ বিজ্ঞপ্তি)। অক্টোবর ২৪, ২০১৩। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ নভেম্বর ২, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Twenty20 matches played by Richard Okia at Cricket Archive
8. ↑  Ndawula, Innocent (নভেম্বর ১৯, ২০১৩)। "Team Uganda accomplish Italian Job, Canada next"। *Daily Monitor*। সংগ্রহের তারিখ নভেম্বর ২, ২০১৫।
9. ↑  Miscellaneous matches played by Richard Okia at Cricket Archive

বহিঃসংযোগ
---------

* ইএসপিএনক্রিকইনফোতে রিচার্ড ওকিয়া
* ক্রিকেটআরচাইভে রিচার্ড ওকিয়া
**জাস্টো অ্যাঞ্জেল আজপিয়াজু** ( সিয়েনফুয়েগোস, ১১ ফেব্রুয়ারি ১৮৯৩ – হাভানা, ২০ জানুয়ারী ১৯), **ডন আজপিয়াজু** নামে বেশি পরিচিত, ১৯২০ এবং ১৯৩০ এর দশকে একজন নেতৃস্থানীয় কিউবান অর্কেস্ট্রাল পরিচালক ছিলেন। তার ব্যান্ড মার্কিন যুক্তরাষ্ট্রে সংস্কৃতিতে খাঁটি কিউবান নৃত্য সঙ্গীত প্রবর্তন এবং কিউবান বাদ্যযন্ত্রের ব্যবহার শুরু করেন। তার প্রতিষ্ঠিত হাভানা ক্যাসিনো অর্কেস্ট্রা দল ১৯৩০ সালে নিউ ইয়র্ক শহরেতে গিয়েছিল এবং কিউবার সঙ্গীত ইতিহাসের সবচেয়ে জনপ্রিয় গানের মধ্যে একটি, "পিনাট ভ্যান্ডর" রেকর্ড করেছিল। এটির এক মিলিয়নেরও বেশি কপি বিক্রি করেছে। রেকর্ডিং ইন্ডাস্ট্রি এসোসিয়েশন অব আমেরিকা কর্তৃক গানটিকে গোল্ডেন ডিস্ক পুরস্কার দেওয়া হয়েছে। তার দলে ট্রাম্পেটার জুলিও কুয়েভা এবং গায়ক আন্তোনিও মাচিনের মতো সঙ্গীতজ্ঞ অন্তর্ভুক্ত ছিল। আজপিয়াজু উত্তর আমেরিকার গায়ক বব বার্ক বা চিক বুলককেও নিজের ব্যান্ডে গায়ক হিসেবে ব্যবহার করে আমেরিকায় কিউবান নৃত্য সঙ্গীত ধারাকে জনপ্রিয় করেন।

তথ্যসূত্র
---------

1. ↑  Giro, Radamés 2007. *Diccionario enciclopédico de la música en Cuba*. La Habana. Vol 1, p79.
2. ↑  Murrells, Joseph (১৯৭৮)। *The Book of Golden Discs* (2nd সংস্করণ)। Barrie and Jenkins Ltd। পৃষ্ঠা 19। আইএসবিএন 0-214-20512-6।
3. ↑  Yanow, Scott 2000. *Afro-Cuban Jazz*. New York. আইএসবিএন ৯৭৮-০-৮৭৯৩০-৬১৯-৯

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী

 |
**ডেমেরদাশ মসজিদ** (আরবি: مسجد الدمرداش‎‎) মিশরের কায়রোতে অবস্থিত আব্বাসীয়দের আমলে নির্মিত মসজিদ। এটি আইন শামস বিশ্ববিদ্যালয় এর চিকিৎসা বিদ্যা অনুষদের ডেমেরদাশ হাসপাতালের নিকটে অবস্থিত।

স্থাপত্য
--------

মসজিদটি বর্তমানে ১১× ১০ মিটার আয়তনের একটি বর্গাকার কক্ষ নিয়ে গঠিত।মসজিদের মাঝখানে তিনটি বৃহৎ মুকারনাস রয়েছে এবং তাদের সরাসরি উপরে একটি বড় ডিম্বাকৃতি গম্বুজ রয়েছে। যার মধ্যে ষোলটি ছোট জানালা আছে ।যেখানে আটটি জানালা খোলা এবং বাকি আটটি অলঙ্কার হিসাবে অবরুদ্ধ।কিবলা প্রাচীরের বাম দিকে একটি বড় মিহরাব রয়েছে, যা কাঠের তৈরি একটি বগি এবং তারপর কাছেই শেখ আল-দেমারদাশের সমাধি রয়েছে।মিহরাবের উপরে কাঠের অলঙ্কারে গড়া একটি জানালা রয়েছে এবং চারটি গম্বুজের প্রতিটির পাশে কাঠের অলঙ্কারে তৈরি একটি ছোট বর্গাকার জানালা রয়েছে।গম্বুজের বর্তমান বর্ণনা সম্পূর্ণরূপে স্থপতি মুবারক তার পরিকল্পনায় উল্লেখ করা বর্ণনার সাথে সামঞ্জস্যপূর্ণ।যা ইঙ্গিত করে যে গম্বুজটি প্রাচীন এবং কমপক্ষে ১২ শতকের আগে।যদিও এটি পুনরায় নির্মাণ করা হয়েছে।মসজিদের বাকি অংশটিও পুনর্নির্মাণ করা হয়েছে কারণ এটি মোবারকের বর্ণনা থেকে একেবারেই আলাদা। এটির এখন দক্ষিণ ও পশ্চিম দিকে গম্বুজটিকে ঘিরে একটি কাঠের ছাদ রয়েছে, অন্মুক্ত ও একটি কুলুঙ্গি এবং প্রাচীরের মধ্যে গম্বুজ থেকে সৃষ্ট একটি স্তর রয়েছে ।ভবনটি একটি বাগান দ্বারা বেষ্টিত ও মসজিদের কর্মচারীদের জন্য একটি বাসস্থান যুক্ত।মসজিদের প্রধান প্রবেশদ্বারটি দক্ষিণ-পশ্চিমে অবস্থিত এবং এর শীর্ষে রয়েছে মামলুক শৈলীর মিনার।

আরও দেখুন
---------

* Islam প্রবেশদ্বার

* মসজিদের তালিকা
* আফ্রিকার মসজিদের তালিকা
* মিশরের মসজিদের তালিকা

বহিঃসংযোগ
---------


উইকিমিডিয়া কমন্সে **দেমেরদাশ মসজিদ** সংক্রান্ত মিডিয়া রয়েছে।

* Government Website of Islamic artifacts


| * দে
* স
মিশরের মসজিদ |
| --- |
| Al-Azhar Mosque, Cairo | 
* আবু হাজ্জাজ মসজিদ
* আমর ইবনুল আস মসজিদ
* আকমার মসজিদ
* আরিফ বিল্লাহ মসজিদ
* আল-আজহার মসজিদ
* জুয়ুসি মসজিদ
* আকসুনকুর মসজিদ
* আল-হাকিম মসজিদ
* লুলুয়া মসজিদ
* আল-হুসেন মসজিদ
* ইবনে তুলুন মসজিদ
* মুহাম্মাদ আলী মসজিদ
* আবু আল-আব্বাস আল-মুরসি মসজিদ
* আর রিফায়ী মসজিদ
* জামাল আবদেল নাসের মসজিদ
* সাইয়েদা আয়েশা মসজিদ
* রাবাআ আল-আদাওইয়া মসজিদ
* Salar and Sangar al-Gawali Mosque
* al-Salih Tala'i Mosque
* Sultan Hassan Mosque
* Qala'un Mosque
* Sidi Arif Mosque

 | Flag of Egypt |
| 
* মিশরের মসজিদ
* মিশরে ইসলাম

 |
**দধালিয়া রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা রাজ্য, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো দধালিয়া গ্রামে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷

ইতিহাস
------

দধালিয়া রাজ্যটি ৫৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬১৯ জন৷ রাজ্যে সংগৃহীত মোট রাজস্বের পরিমান ছিলো ৩৬৮৯ ভারতীয় মুদ্রা, যার অর্ধেক আসতো কৃষিকাজ ও বনজ সম্পদের মাধ্যমে৷ মোট রাজস্বের ৬৯৯ মুদ্রা বরোদা রাজ্যকে ও ৬১১ মুদ্রা ইদার রাজ্যকে কর হিসাবে দিতে হতো৷ ১৯৪৭ খ্রিস্টাব্দে ভারতের স্বাধীনতা লাভের পর দধালিয়া রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ

দধালিয়া দেশীয় রাজ্যের শাসকগণ রাজা সাহেব উপাধিতে ভূষিত হতেন৷

#### রাজা সাহেব

* ১৮৪০ - ১৮৬০ : শমলশা
* ১৮৬০ - ১৯২৫ : কালিদাস
* ১৯২৫ - ১৯৩৫ : মূলজী
* ১৯৩৫ - ১৯৪৮ : তোয়াজী

#### নামমাত্র রাজা

* ১৯৪৮ - ১৯৬৪ : তোয়াজী
* ১৯৬৪ – ১৯৯০ : আলজী
* ১৯৯০ – বর্তমান : রমেশজী

তথ্যসূত্র
---------

1. ↑  Imperial Gazetteer of India, v. 17, p. 384.
2. ↑  Princely States of India
3. ↑  Wiki Source, *White Paper on Indian States (1950)/Part 4/Instrument of Accession* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।
5. ↑  "Indian Princely States K-Z"। *www.worldstatesmen.org*। সংগ্রহের তারিখ ২০১৯-০৮-১৭।
**তাঁতীবন্দ জমিদার বাড়ি** বাংলাদেশ এর পাবনা জেলার সুজানগর উপজেলার তাঁতীবন্দ নামক গ্রামে অবস্থিত এক ঐতিহাসিক জমিদার বাড়ি। উক্ত জমিদার বাড়ি থেকে এই জমিদার বংশের তৈরি করা মঠ বিজয় বাবুর মঠ জনসাধারণের কাছে বেশ পরিচিত।

ইতিহাস
------

আনুমানিক ১৭০০ শতকের মাঝামাঝি সময়ে জমিদার উপেন্দ্র নারায়ণ চৌধুরীর হাতে এই জমিদার বংশ ও জমিদার বাড়ির গোড়াপত্তন হয়। এরপর একে একে এই জমিদার বংশধররা উক্ত জমিদারী তাদের নিজ স্বীয় গুণাবলীর মাধ্যমে পরিচালনা করতে থাকেন। কিন্তু এই জমিদার বাড়ির ইতিহাসে জমিদার বিজয় গোবিন্দ চৌধুরীর নামটি একটু আলাদাভাবে জায়গা করে নেয় তার অসাধারণ গুণাবলীর কারণে। কারণ তার জমিদারী আমলেই উক্ত জমিদারী আরো বিশাল আকারে বৃদ্ধি পেতে শুরু করে। তাই অনেকের কাছে উক্ত জমিদার বাড়ি তার নামেই বেশ পরিচিত। তিনি তার জমিদারী কঠোর নিয়ম এবং উদারতার মাধ্যমে পরিচালনা করে প্রজাদের কাছে সু-পরিচিত হয়ে উঠেন। সামর্থবান প্রজার কাছ থেকে নিয়মমাফিক খাজনা আদায় করতেন। যাতে কোনোরকম ছাড় দিতেন না। আবার যারা অসামর্থ্যবান প্রজা। তাদের কাছ থেকে তিনি জোর করে কোনো খাজনা আদায় করতেন না। উল্টো তাদের খাজনাগুলো মাফ করে দিতেন। তার জমিদারী আমলে মুসলিম সম্প্রদায়ের উপর নিপীড়নমূলক কর্মকাণ্ডের জন্য তিনিও অন্যান্য হিন্দু জমিদারদের থেকে একটুও ব্যতিক্রম ছিলেন না। ঐসময় তার জমিদারী এলাকায় মুসলমানরা কোরবানির জন্য গরু জবাই দিতে পারতেন না। এছাড়াও মুসলমানদের অন্যান্য ধর্মীয় অনুষ্ঠানের উপরও ছিল নিষেধাজ্ঞা। বিজয় গোবিন্দ তার শৌখিন জীবনে চলাফেরা করার জন্য হাতিবহর ব্যবহার করতেন। ঐ হাতিবহরের খরচের জন্য তিনি প্রতিমাসে প্রজাদের কাছ থেকে আলাদাভাবে খাজনা আদায় করতেন। কথিত আছে জমিদারী আমলে বর্তমান পাবনা জেলার সুজানগর উপজেলায় এই জমিদার বংশধরদের মত আরেকটি জমিদার বংশ ছিল। যা ছিল মুসলিম জমিদার আজিম চৌধুরীর জমিদার বংশ। মুসলিম জমিদার আজিম চৌধুরীর সাথে এই হিন্দু জমিদার বিজয় গোবিন্দ চৌধুরীর বেশ ভালো সম্পর্ক ছিল।

অবকাঠামো
--------

উপেন্দ্র নারায়ণ উক্ত জমিদার বংশ ও জমিদার বাড়ির প্রতিষ্ঠাতা হলেও মূলত জমিদার বিজয় গোবিন্দ চৌধুরীর সময়ই জমিদার বাড়িতে বিশাল বিশাল সুন্দর কারুকার্যখচিত একাধিক অট্টালিকা তৈরি করা হয়। এছাড়াও কয়েকটি দিঘী ও দুইটি সুইচ্চ মঠ তৈরি করা হয়। এই দুইটি সুইচ্চ মঠ বর্তমান প্রজন্মের কাছে বেশ আকর্ষিত বস্তু হিসেবে রয়েছে।

বর্তমান অবস্থা
--------------

জমিদার বাড়ির প্রতিটি স্থাপনাই এখন অযত্ন ও অবেহলায় পড়ে রয়েছে। বিশেষ করে জমিদার বংশধরদের তৈরি করা দুইটি দৃষ্টিনন্দন মঠ এখন পর্যটনমুখী মানুষের কাছে বেশ জনপ্রিয়। যেগুলো দেখার জন্য প্রতিনিয়ত মানুষরা এখানে ভিড় জমান।

তথ্যসূত্র
---------

1. 1 2  "সুজানগর উপজেলা - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৮-১৯।
2. 1 2  "'পাবনা'র নেপথ্যে যত জনশ্রুতি | banglatribune.com"। *Bangla Tribune*। ২০১৯-০৮-১৯ তারিখে মূল থেকে আর্কাইভ করা। সংগ্রহের তারিখ ২০১৯-০৮-১৯।
Jajim of the Kermanshah Province কেরমানশাহ প্রদেশের জাজিম
**জাজিম** (ফার্সি: جاجیم‎‎; আজারবাইজানি: *Cecim*; তুর্কি: *Cicim*; রুশ: Джаджим) **জেলিম** বা **জাজিম-বাফি** নামেও বানান করা হয়, একটি হস্তনির্মিত, ফ্ল্যাট বোনা রঙিন প্রাকৃতিক ফাইবার দিয়ে তৈরি টেক্সটাইল যা ইরানের অধিকাংশ গ্রাম ও গ্রামীণ এলাকায় তৈরি এবং ব্যবহৃত হয়। জাজিম পাওয়া যায় এমন অন্যান্য স্থান আজারবাইজান, তুরস্ক এবং ভারত অন্তর্ভুক্ত।

বিবরণ
-----

Woman weaving Jajim on a loom একজন মহিলা তাঁতে জাজিম বুনছেন
যাযাবর শাহসেভান লোকদেরকে হস্তশিল্পের উদ্ভাবক বলে মনে করা হয়। জাজিম একটি মোটা টেক্সটাইল, একটি কম্বলের মতো। জাজিম তৈরিতে যে সুতা ব্যবহার করা হয় তা হয় উল, তুলা বা উল এবং তুলা-মিশ্রিত। ক্লাসিক বোনা কিলিম এবং কার্পেটের বিপরীতে যা একটি একক প্যানেল, একটি জাজিম বুনতে আপনি একাধিক সরু বোনা প্যানেল তৈরি করেন (প্রায়ই ৪টি) এবং প্যানেলগুলি একসাথে সেলাই করা হয়।

এটি ঐতিহ্যগতভাবে যাযাবর লোকেদের অভিবাসনের জন্য তাদের জিনিসপত্র প্যাক করার উপায় হিসাবে ব্যবহৃত হত। গদি হিসাবে, বিছানা মোড়ানোর জন্য, করসি কভার (টেবিল হিটার), পর্দা হিসাবে, তাঁবু হিসাবে এবং কার্পেট হিসাবে ব্যবহার করা হয়। কাশকাই জাতির লোকেরা বর ও কনের বিয়ে হওয়ার পর তারা জাজিম ব্যবহার করে একটি আনুষ্ঠানিক তাঁবু তৈরি করে।

২০২০ সাল থেকে ইরানের সাংস্কৃতিক ঐতিহ্য, হস্তশিল্প ও পর্যটন মন্ত্রণালয় একটি শিক্ষামূলক কর্মসূচির মাধ্যমে এই প্রাচীন কারুশিল্পের প্রচারে অর্থ বিনিয়োগ করছে। বেশ কিছু জাদুঘরের সংগ্রহে জাজিম রয়েছে, যার মধ্যে রয়েছে সান ফ্রান্সিসকোর ফাইন আর্ট মিউজিয়াম (এফএএমএসএফ) উল্লেখযোগ্য।

আরও দেখুন
---------

* হস্তশিল্প

তথ্যসূত্র
---------

1. 1 2  "Neglected craft of jajim-bafi to be revived in Ilam"। *Tehran Times* (ইংরেজি ভাষায়)। মার্চ ৯, ২০২২। সংগ্রহের তারিখ ২০২২-১০-০৬।
2. ↑  Tanavoli, Parviz (২০০১)। *‏دستبافهاى روستايى و عشايرى ورامين* (ফার্সি ভাষায়)। Yassavoli। আইএসবিএন 978-964-306-211-8।
3. ↑  Hall, Elster; Barnard, Nicholas (১৯৯৬)। *Persian Kilims*। Yasavoli Publishing। আইএসবিএন 978-9643060053।
4. ↑  Kistler, Edi (ফেব্রুয়ারি ১৯৯৯)। "Shahsavan (die dem Shah dienen)" (পিডিএফ)। *Torba Das Teppichmagazin* (জার্মান ভাষায়)। ২০১৬-০১-১৯ তারিখে মূল (পিডিএফ) থেকে আর্কাইভ করা।
5. 1 2 3 4  Huang, Julia (২০১৪-০৯-১৯)। *Tribeswomen of Iran: Weaving Memories among Qashqa’i Nomads* (ইংরেজি ভাষায়)। Bloomsbury Publishing। পৃষ্ঠা 293। আইএসবিএন 978-0-85773-563-8।
6. ↑  Tanavoli, Parviz (২০০২)। *Persian Flatweaves: A Survey of Flatwoven Floor Covers and Hangings and Royal Masnads* (ইংরেজি ভাষায়)। Antique Collectors' Club। পৃষ্ঠা 272–273। আইএসবিএন 978-1-85149-335-7।
7. 1 2  "Khalkhal nominated for national city of Jajim weaving"। *Tehran Times* (ইংরেজি ভাষায়)। ২০২২-০৪-১২। সংগ্রহের তারিখ ২০২২-১০-০৬।
8. ↑  "Multi-purpose cover (jajim) -"। *FAMSF Search the Collections* (ইংরেজি ভাষায়)। ২০১৫-০৫-০৮। সংগ্রহের তারিখ ২০২২-১০-০৬।
**চিকিলা** (বৈজ্ঞানিক নাম:*Chikila fulleri*) লেজহীন, প্রত্যঙ্গহীন উভচর প্রাণী। গোত্রীয় নাম Chikilidae (চিকিলিডি)। প্রাণীটি চিকিলা গণের ফুলেরি প্রজাতির। এটি সিসিলিয়ান পর্বের উভচর প্রাণী। সিসিলিয়ান পর্বের উভচর প্রাণীদের বৈশিষ্ট্য হচ্ছে, এদের পা বা অন্য কোনো প্রত্যঙ্গ নেই। চিকিলা মাটির নিচে বাস করে।

নামকরণ
------

ভারতীয় দৈনিক দ্য হিন্দুতে ২২ ফেব্রুয়ারি প্রকাশিত এক প্রতিবেদনে বলা হয়েছে, দিল্লি বিশ্ববিদ্যালয়ের অধ্যাপক সত্যভামা দাস বিজুর নেতৃত্বে ভারতীয় ও ইউরোপীয় একদল গবেষক প্রায় পাঁচ বছর গবেষণার পর উত্তর ভারতের ২৫০টির মতো স্থানে গবেষণাজরিপ চালিয়ে পা ও লেজহীন উভচর প্রাণীর এক প্রজাতির সন্ধান পান। মেঘালয়ের গারো অঞ্চলের মানুষ প্রাণীটিকে গারো ভাষায় চিকিলা বলে। তাদের ধারণা এটি একধরনের বিষাক্ত সাপ।

অধ্যাপক বিজুর গবেষক দলের সদস্যরা প্রাণীটির অঙ্গসংস্থান ও ডিএনএ বিশ্লেষণ করে দেখতে পান, এটি Herpele ও Gegeneophis থেকে সম্পূর্ণ স্বতন্ত্র একটি গণের প্রত্যঙ্গহীন প্রজাতি। তারা এর নামকরণ করেন গারো শব্দ ‘চিকিলা’ দিয়ে। তাদের রচিত গবেষণা সন্দর্ভটি ব্রিটিশ রয়েল সোসাইটির জার্নালে প্রকাশিত হয়। তারা দাবি করেন, এই প্রজাতির উদ্ভব ডাইনোসরের যুগে এবং এর নিকটতম আত্মীয়রা এখনো আফ্রিকায় বাস করে।

আকার
----

চিকিলার দৈর্ঘ্য ১১ ইঞ্চি, ব্যাস প্রায় ১ দশমিক ৮ ইঞ্চি, ছোট ছোট দাঁতযুক্ত মুখের দৈর্ঘ্য আধা ইঞ্চির কাছাকাছি হতে পারে। লেজ নেই, পশ্চাদ্ভাগ কেঁচো বা দুমুখো সাপের মতো দেখা যায়।

শুককীট পর্যায়
--------------

মা চিকিলা মাটির নিচে বাসা বাঁধে ও ডিম দেয়। ডিমগুলো জড়িয়ে কুণ্ডলী পাকিয়ে থাকে। দুই-তিন মাসের মধ্যে ডিম ফুটে বাচ্চা বেরোয়। অন্যান্য উভচরের মতো এদের কোনো শুককীট পর্যায় নেই। সরাসরি বেরিয়ে আসা চিকিলা আকারে ছোট কিন্তু দেখতে পূর্ণবয়স্ক চিকিলার মতোই।

প্রাপ্তিস্থান
-------------

সম্প্রতি ভারতের আসাম, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড, ত্রিপুরা, সিকিম ও পশ্চিমবঙ্গের বিভিন্ন স্থানে মাটি খুঁড়ে চিকিলার সন্ধান পাওয়া গেছে। তাছাড়া বাংলাদেশের লাউয়াছড়া জাতীয় উদ্যানেও চিকিলা পাওয়া গেছে।

তথ্যসূত্র
---------

1. 1 2 3 4 5  *১৪ কোটি বছর আগের ইতিহাস জানান দেওয়া উভচর  ওয়েব্যাক মেশিনে আর্কাইভকৃত ২০১৩-০৮-২৮ তারিখে*,মশিউল আলম, দৈনিক প্রথম আলো। ঢাকা থেকে প্রকাশের তারিখ: ০২-১০-২০১২ খ্রিস্টাব্দ।
2. 1 2 3 4 5  *১৪ কোটি বছর আগের ইতিহাস জানান দেওয়া উভচর[*স্থায়ীভাবে অকার্যকর সংযোগ*]*,নিজস্ব সংবাদদাতা, বাংলাখবর ২৪.নেট। ঢাকা থেকে প্রকাশের তারিখ: ০২-১০-২০১২ খ্রিস্টাব্দ।
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য সাতকানিয়া পৌরসভা দেখুন। অন্য ব্যবহারের জন্য সাতকানিয়া (দ্ব্যর্থতা নিরসন) দেখুন।

**সাতকানিয়া** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি সাতকানিয়া উপজেলার সদর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। শহরটি চট্টগ্রাম জেলার ষষ্ঠতম জনবহুল এবং সাতকানিয়া উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫০.৫ কি.মি. দূরত্বে সাতকানিয়া শহর অবস্থিত ।

জনসংখ্যা
--------

বাংলাদেশ আদমশুমারী ২০১১ অনুযায়ী সাতকানিয়া শহরের মোট জনসংখ্যা ৫৪,৩৪৯ জন যার মধ্যে ২৫,৫২০ জন পুরুষ এবং ২৮,৮২৯ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ১০২৭১ টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°০৬′০০″ উত্তর ৯২°০৪′৫২″ পূর্ব﻿ / ﻿২২.১০০০৩২° উত্তর ৯২.০৮১২২৯° পূর্ব﻿ / 22.100032; 92.081229। সমুদ্র সমতল থেকে শহরটির গড় উচ্চতা ৮ মিটার।

প্রশাসন
-------

১৯৯৮ সালে সাতকানিয়া শহরের নাগরিকর পৌরসেবা ও অন্যান্য সুযোগ-সুবিধা প্রদান করার উদ্দেশ্যে সাতকানিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত । ১৮.১৮ বর্গ কি.মি. আয়তনের সাতকানিয়া শহরের ১২.৫১ বর্গ কি.মি. এলাকা সাতকানিয়া পৌরসভা দ্বারা পরিচালিত হয়।

শিক্ষা ব্যবস্থা
---------------

সাতকানিয়া শহরের স্বাক্ষরতার হার শতকরা ৫৯.৮ ভাগ।

তথ্যসূত্র
---------

1. ↑  "Distance from Chittagong to Satkania"। distancesto.com। সংগ্রহের তারিখ ২০১৯-০১-১৭।
2. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৭। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।
3. ↑  "latitude, longitude and elevation of Satkania, Bangladesh"। distancesto.com। সংগ্রহের তারিখ ২০১৯-০১-১৭।
4. ↑  "এক নজরে সাতকানিয়া পৌরসভা"। ২ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
জাইন ইয়ার জং (প্রথম সারি, ডান থেকে ষষ্ঠ),উসমানিয়া বিশ্ববিদ্যালয়ের ইঞ্জিনিয়ারিং ছাত্রদের সাথে।
**জাইন ইয়ার জং** (১৫ জানুয়ারি ১৮৮৯- ১৬ মে ১৯৬১) ছিলেন একজন ভারতীয় স্থপতি। তিনি তদানীন্তন দেশীয় রাজ্য  হায়দ্রাবাদের মুখ্য স্থপতি ছিলেন।  পাবলিক অ্যাফেয়ার্সে অসামান্য কাজের জন্য ১৯৫৬ খ্রিস্টাব্দে তিনি ভারত সরকার দ্বারা দেশের তৃতীয় সর্বোচ্চ বেসামরিক পুরস্কার পদ্মভূষণ প্রাপ্ত হন।

জীবনী
-----

জাইন ইয়ার জং ১৮৮৯ খ্রিস্টাব্দের ১৫ জানুয়ারি অধুনা তেলেঙ্গানা রাজ্যের  হায়দ্রাবাদে জন্মগ্রহণ করেন। পিতা মীর সুজ্জাত আলি খান এবং মাতা ফতিমা বেগম বিলগ্রামী। তার অন্য নাম ছিল জৈনুদ্দিন হুসেন খান। জাইন ইয়ার জং-এর উচ্চ শিক্ষা ইংল্যান্ডে। শিক্ষালাভের পর তিনি রাজকীয় প্রাসাদ বিভাগের ভারপ্রাপ্ত নির্বাহী প্রকৌশলী নিযুক্ত হন। হায়দ্রাবাদের নিজাম  উসমান আলি খান দুই প্রখ্যাত স্থপতি, নবাব জাইন ইয়ার জং এবং প্রকৌশলী, সৈয়দ আলী রাজাকে বিশ্বের সুন্দর সুন্দর ভবন দর্শনে ও তাদের স্থাপত্য নিয়ে বিশদভাবে জানতে সফরে পাঠান। মিশরে প্রখ্যাত বেলজিয়ান স্থপতি আর্নেস্ট জ্যাসপারের সঙ্গে তাদের  আন্টভের্পে সাক্ষাৎ হয়।১৯৩০ খ্রিস্টাব্দে হায়দ্রাবাদ সরকারের পরামর্শে জাইন ইয়ার জং জ্যাসপারের সহযোগিতায় উসমানিয়া বিশ্ববিদ্যালয় ভবনের নকশা প্রস্তুত করেন  ১৯৩৯ খ্রিস্টাব্দে জং হায়দ্রাবাদের মুখ্য স্থপতি নিযুক্ত হন। তিনি ওসমান সাগর , বাদশাহী মসজিদ এবং হিমায়ত সাগর ইত্যাদি নির্মাণের সাথে যুক্ত ছিলেন।

রাজনৈতিক ক্রিয়াকলাপ
--------------------

১৯৪৪ খ্রিস্টাব্দে জাইন ইয়ার জং পূর্ত, বাণিজ্য ও শিল্প মন্ত্রকের মন্ত্রী হন এবং ১৯৪৭ খ্রিস্টাব্দে দিল্লিতে নিজামের প্রতিনিধি হন। তিনি ভারতের সঙ্গে হায়দ্রাবাদ রাজ্যের একীকরণের শর্তাবলী নিয়ে আলোচনার জন্য নিজামের দূত হিসাবে কাজ করেন।

সম্মাননা
--------

হায়দ্রাবাদের নিজাম জাইন ইয়ার জং-কে *নবাব* উপাধি প্রদান করেন। ১৯৫৬ খ্রিস্টাব্দে ভারত সরকার তার পাবলিক অ্যাফেয়ার্স অসামান্য কাজের জন্য দেশের তৃতীয় সর্বোচ্চ বেসামরিক পুরস্কার পদ্মভূষণে ভূষিত করে।

তথ্যসূত্র
---------

1. 1 2 3  "Nawab Zain Yar Jung"। সংগ্রহের তারিখ ২০২৩-০৮-২১।
2. ↑  Akbar, Syed (২৩ এপ্রিল ২০১৭)। "OU architect was Nizam's emissary before merger"। *The Times of India* (ইংরেজি ভাষায়)। সংগ্রহের তারিখ ২০১৯-০৯-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Arts College: a historic masterpiece"। *The Hindu* (ইংরেজি ভাষায়)। ২০১২-১০-০৮। আইএসএসএন 0971-751X। সংগ্রহের তারিখ ২০১৯-০৯-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Lang, Jon T. (২০০২)। *A Concise History of Modern Architecture in India* (ইংরেজি ভাষায়)। Orient Blackswan। পৃষ্ঠা 26। আইএসবিএন 9788178240176। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2  "Padma Awards" (পিডিএফ)। Ministry of Home Affairs, Government of India। ২০১৫। অক্টোবর ১৫, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ জুলাই ২১, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "On the heritage trail"। *The New Indian Express*। ৭ অক্টোবর ২০১৩। সংগ্রহের তারিখ ২০২০-০১-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
7. ↑  Nanisetti, Serish (২০১৭-০৪-০৮)। "Arts College building, a hand-me-down architectural gem"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০১-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জাতীয় শিল্পকলা জাদুঘর ইউক্রেন** (ইউক্রেনীয়: Національний Художній Музей України) হল ইউক্রেনীয় শিল্পকলার একটি জাদুঘর। এটি ইউক্রেনের রাজধানী কিয়েভ শহরে অবস্থিত।

ইতিহাস
------

প্রত্নতাত্ত্বিক ও শিল্প যাদুঘর দ্বারা উপস্থাপিত অট্টালিকার সংমুখভাগ, ১৮৯৮
উনবিংশ শতাব্দীর শেষের দিকে ইউক্রেনীয় বুদ্ধিজীবীদের মাধ্যমে সবার জন্য উন্মুক্ত কিয়েভ সংগ্রহশালা হিসাবে জাদুঘরটি প্রতিষ্ঠা হয়েছিল।

প্রদর্শনী
---------

বর্তমান প্রদর্শনীতে ২০ হাজারেরও বেশি সংগ্রহ রয়েছে।

২৬শে এপ্রিল ২০১৪, প্রাক্তন রাষ্ট্রপতি ভিক্টর ইয়ানুকোভিচের বাড়ি থেকে সংগৃহীত শিল্পের সংগ্রহশালা জাদুঘরে প্রদর্শিত হয়।

জাতীয় শিল্পকলা জাদুঘর ইউক্রেনে চিত্র প্রদর্শনীতে দর্শনার্থী, সেপ্টেম্বর ২০১২

সংগ্রহশালা
----------

* সেইন্ট জর্জ, দ্বাদশ শতাব্দীসেইন্ট জর্জ, দ্বাদশ শতাব্দী
* পোকরোভা, ১২-১৩শ শতাব্দীপোকরোভা, ১২-১৩শ শতাব্দী
* প্যাশন অফ জেসাস, ১৬শ শতকপ্যাশন অফ জেসাস, ১৬শ শতক
* আলেকসান্দ্রা একস্টার, তিনজন নারী। ১৯০৯-১৯১০। ক্যানভাস তেলআলেকসান্দ্রা একস্টার, তিনজন নারী। ১৯০৯-১৯১০। ক্যানভাস তেল
* সেরিহি ভ্যাসিলকিভস্কি, কোস্যাকস ইন দি স্টেপি, ক্যানভাসে তেল। ১৯০০ এর দশকসেরিহি ভ্যাসিলকিভস্কি, কোস্যাকস ইন দি স্টেপি, ক্যানভাসে তেল। ১৯০০ এর দশক

তথ্যসূত্র
---------

1. ↑  "Viktor Yanukovich's art collection goes on display in Kiev"। *BBC News*। ২৬ এপ্রিল ২০১৪।

বহিঃসংযোগ
---------


উইকিমিডিয়া কমন্সে **জাতীয় শিল্পকলা জাদুঘর, ইউক্রেন** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট  ওয়েব্যাক মেশিনে আর্কাইভকৃত ৬ ডিসেম্বর ২০২১ তারিখে
**সিরহিন্দের যুদ্ধ** ১৫৫৫ সালে মুঘল সাম্রাজ্য এবং সুরি সাম্রাজ্যের মধ্যে সংঘটিত হয়েছিল।

পটভূমি
------

মুঘল অঞ্চলের নিয়ন্ত্রণ নেওয়া পশতুন সেনাপতি শের শাহ সুরি কর্তৃক পালাতে বাধ্য হওয়ার পর হুমায়ুন ১৫ বছর নির্বাসনে ছিলেন। তার নির্বাসনের সময়, হুমায়ুন পারস্যে সময় কাটিয়েছিলেন যেখানে তিনি পারস্যের উচ্চ সংস্কৃতি এবং সামরিক প্রযুক্তির সাথে পরিচিত হয়েছিলেন। এই নির্বাসন তাকে প্রশাসন, রাজনীতি এবং যুদ্ধের বিষয়ে মূল্যবান অন্তর্দৃষ্টি দিয়েছে, যা পরবর্তীতে তার সাম্রাজ্য পুনরুদ্ধার করার চেষ্টায় তার কাজে এসেছিল। আফগানিস্তান এবং উজবেকিস্তানে তার ভাইদের পরাজিত করার পর, হুমায়ুন এই অঞ্চলে তার দখল শক্ত করতে এবং ভারতে ফিরে আসতে সক্ষম হন, যেখানে তিনি সফলভাবে বাবরের প্রাক্তন রাজধানী দিল্লি পুনরুদ্ধার করেন এবং মুঘল সাম্রাজ্য পুনঃপ্রতিষ্ঠা করেছিলেন।

ইসলাম শাহ সুরির মৃত্যুর পর, সুরি সাম্রাজ্যে একটি গৃহযুদ্ধে বিস্ফোরিত হয়েছিল যেখানে সিংহাসনের বিভিন্ন প্রতিদ্বন্দ্বী আধিপত্যের জন্য একে অপরের সাথে লড়াই করেছিল। হুমায়ুন কাবুল থেকে সৈন্য সংগ্রহ করলে ইব্রাহিম শাহ সুরির বিরুদ্ধে তার সংগ্রামে সিকান্দার শাহ সুরি দখল করেন। ১৫৫৫ সালের ফেব্রুয়ারিতে তিনি রোহতাস কেল্লা এবং লাহোর দখল করেন। তার বাহিনীর আরেকটি দল দিপালপুর, গুরুদাসপুর এবং জলন্ধর দখল করে। তাদের অগ্রসর বিভাগ সিরহিন্দের দিকে অগ্রসর হয়। সিকান্দার তাদের বাধা দেওয়ার জন্য ৩০,০০০ জনের একটি বাহিনী পাঠান কিন্তু মাছিওয়ারার যুদ্ধে তারা মুঘল সেনাবাহিনীর কাছে পরাজিত হয় এবং সিরহিন্দ মুঘলদের দখলে চলে যায়।

যুদ্ধ
-----

সিকান্দার ৯০,০০০ সৈন্যবাহিনীর নেতৃত্ব দেন এবং সিরহিন্দে মুঘলদের সাথে দেখা করেন। ১৫৫৫ সালের ২২ জুন তারা যুদ্ধে মিলিত হয়। হুমায়ুন এবং বৈরাম খাঁ বৃষ্টির ঝড়ের মধ্যে একটি সাহসী অভিযান চালান যেমনটি শের শাহ সুরি হুমায়ুনকে পরাজিত করার জন্য চৌসার যুদ্ধে করেছিলেন। সিকান্দার মুঘল সেনাবাহিনীর কাছে পরাজিত হন এবং উত্তর-পূর্ব পাঞ্জাবের শিবালিক পাহাড়ে পিছু হটতে বাধ্য হন। বিজয়ী মুঘলরা দিল্লির দিকে অগ্রসর হয়, এটি দখল করে এবং ভারতে তাদের সাম্রাজ্য পুনঃপ্রতিষ্ঠা করে।

তথ্যসূত্র
---------

1. ↑  Begum, Gulbadan (১৯০২)। *The History of Humāyūn (Humāyūn-nāmah)*। Royal Asiatic Society। পৃষ্ঠা 260। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Majumdar, R.C. (ed.) (2007). The Mughal Empire, Mumbai: Bharatiya Vidya Bhavan, আইএসবিএন ৮১-৭২৭৬-৪০৭-৩, pp.94–6
3. ↑  Sankaran, Sahaj। "22 June, 1555: Humayun Wins the Battle of Sirhind | Today in Indian History from Honesty Is Best"। *honestyisbest.com*। সংগ্রহের তারিখ ২০২৩-০৩-১০।
4. ↑   Majumdar, R.C. (ed.) (2007).
5. 1 2  "Battles for India at Sirhind"। *Times of India Blog* (ইংরেজি ভাষায়)। ২০১৮-০৩-১৮। সংগ্রহের তারিখ ২০২২-১০-২৫।
6. ↑  *Battle of Sirhind 1555 | Sikandar Shah Suri | Humayun | Mughal⚔️Afghan War* (ইংরেজি ভাষায়), সংগ্রহের তারিখ ২০২২-১০-২৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Sarker, Sunil Kumar (১৯৯৪)। *Himu, the Hindu "Hero" of medieval India : against the background of Afghan-Mughal conflicts*। Atlantic Publishers and Distributors। আইএসবিএন 81-7156-483-6। ওসিএলসি 31010168।
**টটেনহ্যাম হেল** হল ন্যাশনাল রেল ও লন্ডন আন্ডারগ্রাউন্ডের একটি বিনিময় বা ইন্টারচেঞ্জ স্টেশন, যা ইংল্যান্ডের উত্তর লন্ডনের টটেনহ্যাম হেলে অবস্থিত। ন্যাশনাল রেল নেটওয়ার্কে এটি ওয়েস্ট অ্যাংলিয়া মেইন লাইনে লন্ডন লিভারপুল স্ট্রিট থেকে ৬ মাইল (৯.৭ কিমি) দূরত্বে অবস্থিত, এবং গ্রেটার অ্যাংলিয়া ও স্ট্যানস্টেড এক্সপ্রেস দ্বারা রেল পরিষেবা পরিবেশিত হয়। আন্ডারগ্রাউন্ডে এটি ব্ল্যাকহর্স রোড ও সেভেন সিস্টারের মধ্যে ভিক্টোরিয়া লাইনে অবস্থিত। স্টেশনটি ট্রাভেলকার্ড জোন ৩-এ অন্তর্ভুক্ত রয়েছে।

স্টেশনটি ১৮৪০ খ্রিস্টাব্দে খোলা হয়েছিল, লন্ডন আন্ডারগ্রাউন্ড পরিষেবা ১৯৬৮ খ্রিস্টাব্দে যুক্ত করা হয়েছিল। একটি নতুন স্টেশন ভবন নির্মাণাধীন রয়েছে, এবং একটি পুনর্জন্ম প্রকল্পের অংশ হিসাবে একটি অতিরিক্ত প্ল্যাটফর্ম যুক্ত করা হচ্ছে।

তথ্যসূত্র
---------

1. ↑  "London railway upgrades – a progress report"। সংগ্রহের তারিখ ২৮ আগস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Online Planning Services: Application Search"। ৫ এপ্রিল ২০০৫। ২৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "railfuture.org.uk/tiki-download\_file.php?fileId=505"। Railfuture। সংগ্রহের তারিখ ২৮ আগস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Citizen Space - Improving Tottenham Hale"। ২৬ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সিনেমাওয়ালা** ২০১৬ সালে মুক্তিপ্রাপ্ত এবং কৌশিক গাঙ্গুলী পরিচালিত একটি চলচ্চিত্র। সিনেমার মূল চরিত্র "কমলিনী" নামের সিনেমাহল। ছবির কাহিনী পশ্চিম বাংলার ছোট এক শহরে বসবাসকারী প্রনবেন্দু দাস নামের একজন সিনেমা হল মালিককে নিয়ে।

গল্প
----

ছোট্ট এক শহরের সিনেমা প্রদর্শক প্রণবেন্দু দাসকে ঘিরে ‘সিনেমাওয়ালা’র কাহিনি গড়ে উঠেছে। সিনেমার মূল চরিত্র হচ্ছে "কমলিনী" নামের সিনেমাহল যার কোন কদর নেই ডিজিটাল থিয়েটার বা প্রজেক্টরের কারণে। আগের দিন ফুরিয়ে গেছে। প্রজেক্টর দিয়ে মেলায় ডিভিডির মাধ্যমে ছবি দেখানো হয়। মাটিতে বসে পাঁচ টাকা আর পিছনে চেয়ারে বিশ টাকা। নতুন ডাইনামিক সিনেমাহল হাউজফুল।

কমলিনী অচল। কমলিনীর প্রজেক্টর বিক্রি। পুরাতন বৃদ্ধ প্রজেকশনিস্ট হরির ভালবাসার আবেগ মিশ্রিত ডায়লগ প্রজেক্টরকে জড়িয়ে ধরে। ২৩ বছর বয়স থেকে কমলিনীর প্রজেক্টর চালান। মনে হচ্ছে এই প্রজেক্টর তার সন্তান।
তার সন্তান তাকে ছেড়ে চলে যাচ্ছে। সন্তানকে জড়িয়ে ধরে আছেন তিনি। একটু পরই সন্তান চলে যাবে। সন্তানের শোকে হরির প্রজেকশন রুমে আত্মহত্যা। সিনেমাওয়ালার সব কিছু রিলে,ফিল্ম পুড়িয়ে ফেলা। মনে হচ্ছে একটি সিনেমাহলের কান্না।

চরিত্র
------

হল মালিকের বা সিনেমাওয়ালার চরিত্রটি ফুটিয়ে তুলেছেন পরাণ বন্দ্যোপাধ্যায় যিনি ছবির প্রদর্শক। সাথে আছেন অনেক দিনের পুরাতন প্রজেকশনিস্ট হরি। হরি চরিত্রে অরুন গুহঠাকুরতা। সিনেমাওয়ালার ছেলের চরিত্রে পরমব্রত চট্টোপাধ্যায়। যে কিনা জালি,পাইরেটেড,চোরাই ডিভিডি বিক্রেতা।

অর্জন
-----

৪৬ তম ইন্টারন্যাশনাল ফিল্ম ফেস্টিভ্যাল অফ ইন্ডিয়ার আয়োজনে ইউনেস্কো ফেলিনি অ্যাওয়ার্ড জয়ী চলচ্চিত্রটি নিউ ইর্য়ক চলচ্চিত্র উৎসব, ২০১৬ চেন্নাই আন্তর্জাতিক চলচ্চিত্র উৎসব, পুনে আন্তর্জাতিক চলচ্চিত্র উৎসব,আইএফএফ দিল্লি, আইএফএফ কেরালা, বেঙ্গালুরু আন্তর্জাতিক চলচ্চিত্র উৎসবে নির্বাচিত হয়েছে।

বহিঃসংযোগ
---------

* ইন্টারনেট মুভি ডেটাবেজে *সিনেমাওয়ালা*  উইকিউপাত্তে এটি সম্পাদনা করুন (ইংরেজি)

তথ্যসূত্র
---------

1. ↑  "'সিনেমাওয়ালা': বিলুপ্তির পথে প্রেক্ষাগৃহের শ্রদ্ধার্ঘ্য"। *bangla.bdnews24.com*। সংগ্রহের তারিখ ১৪ আগস্ট ২০১৬।
2. 1 2  "কলকাতার সিনেমাওয়ালা"। *The Daily Janakantha*। সংগ্রহের তারিখ ৪ মে ২০১৬।

| * দে
* স
কৌশিক গঙ্গোপাধ্যায় পরিচালিত চলচ্চিত্র |
| --- |
| চলচ্চিত্র | 
* *ওয়ারিশ* (২০০৪)
* *শূন্য এ বুকে* (২০০৫)
* *এক মুঠো ছবি* (২০০৫)
* *ব্রেক ফেল* (২০০৯)
* *জ্যাকপট* (২০০৯)
* *আরেকটি প্রেমের গল্প* (২০১০)
* *রঙ মিলান্তি* (২০১১)
* *ল্যাপটপ* (২০১২)
* *শব্দ* (২০১২)
* *c/o স্যার* (২০১৩)
* "অপুর পাঁচালী ২০১৩
* *খাদ* (২০১৪)
* *ছোটদের ছবি* (২০১৫)
* "বাস্তশাপ" (২০১৬)
* "ধুমকেতু"(২০১৬)
* "সিনেমাওয়ালা"(২০১৬)
* "বিসর্জন ২০১৭
* "ছায়া ও ছবি ২০১৭
* "কিশোর কুমার জুনিয়র ২০১৮
* "দৃষ্টিকোণ" (২০১৮)
* "নগরকীর্তন ২০১৯
* " বিজয়া ২০১৯
* "জ্যেষ্ঠপুত্র ২০১৯
* "লক্ষ্মীছেলে ২০২২

 |
| টেলিফিল্ম | 
* *বান্ধবী*

 |